Luister: Só sê kenners oor nuwe planeet‘n Kunstenaarsvoorstelling van die grootte tussen Aarde (links) en Kepler-452b Grafika: NASA/Ames/JPL-Caltech – NASA PIA19825 via Wikimedia Commons ŉ Planeet wat talle ooreenkomste met die aarde het en ŉ veraf son-ster omwentel, is onlangs met Nasa se Kepler ruimteteleskoop ontdek. Wetenskaplikes meen dat dit die moontlikheid vir lewe op ander planete verhoog. Die planeet, bekend as Kepler-452b is bykans 60% groter as die aarde en is ongeveer 1 400 ligjare ver in die sonnestelsel Cygnus geleë. Jon Jenkins, ŉ ruimtekundige, sê die planeet is 1,4 miljard jaar ouer as die aarde. ŉ Jaar op dié planeet is 385 dae lank en die swaartekrag op die planeet is vyf keer sterker as dié van aarde. Jenkins sê hy vermoed die planeet is baie meer rotsagtig as die aarde en het ŉ hele aantal aktiewe vulkane. Hy sê vloeibare water, die sleutel tot lewe, kom ook op die planeet voor. https://rak2.spens.co.za/radio/2015-onderhoude/planete-jon-jenkins.mp3 Professor Matie Hoffman van die Departement Fisika en Sterrekunde aan die Universiteit van die Vrystaat vertel meer oor die ontdekking. https://rak2.spens.co.za/radio/2015-onderhoude/planete-prof-matie-hoffman.mp3 Willie Koorts, ŉ sterrekundige van die Nasionale Sterrewag in Kaapstad, verduidelik die opgewondenheid.